ALTตั้งบริษัทย่อยใหม่ ทำธุรกิจให้เช่า-บริหารโครงสร้างพื้นฐานโทรคมนาคม
ALT ตั้ง 2 บริษัทย่อยใหม่ ทุนจดทะเบียนรวม 20 ลบ. ดำเนินธุรกิจให้เช่า-บริหารโครงสร้างพื้นฐานด้านโทรคมนาคม
11 ก.ค. 2560

บริษัท เอแอลที เทเลคอม จำกัด (มหาชน) หรือ ALT ระบุว่า บริษัทได้จัดตั้งบริษัทย่อยใหม่ 2 บริษัท เพื่อดำเนินธุรกิจให้เช่าและบริหารโครงสร้างพื้นฐานด้านโทรคมนาคม ได้แก่ บริษัท อินเตอร์เนชั่นแนล เกทเวย์ จำกัด มีทุนจดทะเบียน 10 ล้านบาท โดยบริษัทถือหุ้นร้อยละ 99.99
อีกทั้งบริษัท 2 โอเชี่ยนส์ จำกัด มีทุนจดทะเบียน 10 ล้านบาท โดยบริษัท อินเตอร์เนชั่นแนล เกทเวย์ จำกัด ถือหุ้นร้อยละ 99.99
สำหรับแหล่งที่มาของเงินลงทุนมาจากเงินทุนหมุนเวียนของบริษัท และคาดว่าจะได้รับเงินปันผลเป็นผลตอบแทนจากการลงทุนครั้งนี้